Prin urmare, înscrierile la creșă și grădinițe se desfășoară în perioada 27 mai - 14 iunie - prima etapă, potrivit metodologiei şi calendarului trimise spre publicare în Monitorul Oficial.
"Am anunțat, acum ceva timp, lansarea în consultare publică a metodologiei și a calendarului de înscrieri în creșe și grădinițe. La solicitarea partenerilor sociali, au fost modificate datele propuse în forma inițială a proiectului.
Toate detaliile privind înscrierea vor fi disponibile pe site-ul Ministerului Educației după publicarea în Monitorul Oficial a Metodologiei de înscriere și a calendarului", a scris Ligia Deca, pe Facebook.
În intervalul 20 - 24 mai se va face reînscrierea copiilor care frecventează creşa sau grădiniţa în acest an şcolar.
Prima etapă de înscriere pe baza celor trei opţiuni exprimate de părinţi va fi între 27 mai - 14 iunie.
Pe 14 iunie se vor afişa listele copiilor înscrişi şi locurile libere după prima etapă de înscriere.
A doua etapă de înscriere este cuprinsă între 17 iunie - 5 iulie, la această din urmă dată fiind anunţate listele copiilor înscrişi şi locurile rămase libere.
Etapa de ajustări va avea loc între 19 - 29 august - înscrierea copiilor care nu au fost înscrişi în primele două etape şi nu au participat la înscriere.
În data de 30 august se vor afişa listele copiilor înscrişi şi numărul de locuri libere după etapa de ajustări, transmite Antena3CNN.